চোট্টি মু-া এবং তার তীর সম্পর্কে উচ্চাশা পোষণ করেন সাবঅলটার্ন-তাত্ত্বিক গায়ত্রী স্পিভাক। ‘Chotti is my best beloved book’ – এতে ‘একই সঙ্গে একটি মানুষ, তার সমাজ, একটি আন্দোলন, দীর্ঘ ব্যাপ্ত একটি এবং সেই সময়ের রাজনীতি, উত্থান-পতন ও অবক্ষয়ের বিশেস্নষণী বৃত্তান্ত বর্ণিত। কিন্তু বৃত্তান্তের বিবরণের ঢং হল একের পর এক tabuleau উন্মোচন। মহাশ্বেতা এতে নিছক গল্প বলেন না, ‘চোট্টি’, নদীর নাম, তরঙ্গের নাম, কান্না-হাসির প্রতীক। নামকরণের পশ্চাতে থাকে লোকজীবনের সংস্কার ও মূল্যবোধ। এখানে তীরেরও আখ্যান আছে। মুন্ডাদের গানের মতোই তা নিরুচ্চার কিন্তু প্রতিবাদী, ক্ষমতা আর পৌরুষে সবটুকু সৃজ্যমান। এই তীর মুন্ডাদের গানের মতো বীরসা মুন্ডা থেকে ধানী মুন্ডা হয়ে চোট্টি মুন্ডা অবধি ধারাটিকে বহতা রাখে। তীর দিয়েই কাহিনির গতি চিহ্নিত, চিত্রিত। চোট্টি তীরকে ব্যবহার করেনি, কারণ, কাউকে হত্যার জন্য এ-অস্ত্র নয় – সেটি তার স্বভাবও নয়, কিন্তু যখন শেষ রক্ষা হয় না তখন মিথ্যা দায় নিতে হয়। তখন তো তীরে জাদু বর্ষিত হলো, সে-রহস্যে সকলেই হতবুদ্ধি। ‘একদিকে চোট্টি, অন্যদিকে এসডিও, মাঝে শূন্যে উত্তোলিত হাজার ধনুক। আর অনেক উত্তেজিত হাতে সাবধান ঘোষণা।’ এটা অনেকটা ‘জাদু বাস্তব’ (Magic Realistic)।